ROJNA รายได้ลด กดกำไรปี 63 หดตัว 25% มาที่ 1.38 พันลบ. ยังปันผล 0.20 บ. XD 30 เม.ย.64
ROJNA รายได้ลด กดกำไรปี 63 หดตัว 25% มาที่ 1.38 พันลบ. จากปีก่อนมีกำไร 1.84 พันลบ. ยังปันผล 0.20 บ. XD 30 เม.ย.64
1 มี.ค. 2564

บริษัท สวนอุตสาหกรรมโรจนะ จำกัด (มหาชน) หรือ ROJNA รายงานผลการดำเนินงานสิ้นสุดวันที่ 31 ธันวาคม 2563 ดังนี้

โดยผลการดำเนินงานงวดปี 2563 มีกำไรลดลง เนื่องจากรายได้จากการขายไฟฟ้าลดลง 5.54% มาที่ 10,020,839.16 บาท จากปี 2562 อยู่ที่ 10,608,443.30 บาท รวมถึงรายได้ค่าบริการและค่าเช่า ซึ่งเป็นรายได้จากการขายน้ำเพื่ออุตสาหกรรม, บริการบำบัดน้ำเสีย และค่าบริการส่วนกลาง ลดลง 17.45% มาที่ 533,868.52 บาท จากปี 2562 อยู่ที่ 646,698.35 บาท อันเนื่องมาจากสถานการณ์การแพร่ระบาดของ COVID-19 ประกอบกับรัฐบาลขอความร่วมมือในการใช้มาตรการล็อกดาวน์ต่างๆ ทำให้โรงงานภายในโครงการลดชั่วโมงการทำงาน
อีกทั้งต้นทุนขายอสังหาริมทรัพย์เพิ่มขึ้น 110.71% มาที่ 664,734.18 บาท จากปี 2562 อยู่ที่ 315,477.88 บาท
พร้อมกันนี้ บริษัทประกาศจ่ายเงินปันผลงวดดำเนินงานวันที่ 1 ม.ค. 2563 ถึงวันที่ 31 ธ.ค. 2563 โดยอัตราการจ่ายปันผลเป็นเงินสด 0.20 บาทต่อหุ้น วันที่ไม่ได้รับสิทธิปันผล (XD) 30 เม.ย. 2564 วันที่จ่ายปันผล 25 พ.ค. 2564